Общинска избирателна комисия Борино

**ПРОТОКОЛ №3**

**ОТ 11.09.2019 г.**

ОИК – Борино заседава от 17:00 часа. На заседанието се разгледаха следния дневен ред:

1. Определяне броя на мандатите за общински съветници при произвеждане на изборите за общински съветници и кметове на 27.10.2019 г.
2. Реда за разглеждане на жалби и сигнали подадени до ОИК – Борино
3. Определяне на броя членовете на СИК в община Борино. На основание чл. 87, ал.1, т. 5 от Изборния кодекс и във връзка с решение №1029 – МИ от 10.09.2019 г.

 ОИК Борино се събра на заседание и реши:

**РЕШЕНИЕ №11**

Определя броя на мандатите за общински съветници за Община Борино на 11 мандата, които ще бъдат разпределени в изборите за общински съветници на Община Борино на 27.10.2019 г.

Решението подлежи на обжалване пред ЦИК в тридневен срок на основание чл. 88 от ИК.

**РЕШЕНИЕ №12**

ОПРЕДЕЛЯ условията и реда за приемане и разглеждане на жалби и сигнали в общинската избирателна комисия (ОИК)

1. Постъпилите в ОИК жалби и сигнали, включително постъпили по електронната поща на комисията, се завеждат във входящия регистър на комисията.
2. Подадените по електронната поща жалби и сигнали следва да бъдат подписани и сканирани. Разглеждат се жалби и сигнали, подадени в писмена форма, с посочен подател и адрес.
3. Регистрираните документи се предават на председателя на ОИК, който с резолюция ги разпределя на член на ОИК за доклад на заседание на комисията.
4. Процедура за разглеждане на жалби и сигнали.

4.1. Членът на ОИК, на когото са разпределени жалбата или сигналът, следва да обработи жалбата или сигнала в тридневен срок от постъпването й.

4.2. Когато комисията установи, че не е компетентна да разгледа жалбата или сигнала, същата се препраща до компетентния орган с копие до подателя.

4.3. Когато членът на ОИК установи нередовности в жалбата или сигнала, подателят се уведомява (по телефон, електронна поща или на адрес с писмо), с указание за отстраняване. След отстраняване на нередовностите членът на ОИК докладва жалбата или сигнала в заседание на комисията за разглеждане в тридневен срок с проект за решение.

4.4. Когато в жалбата или сигналът са от естество, което не налага комисията да се произнася с решение, а само да предприеме действия –указания, проверка и т.н., комисията уведомява писмено подателя на жалбата или сигнала.

4.5. Когато в жалбата или сигнала не се съдържат твърдения за нарушение на разпоредбите на Изборния кодекс и не са налице условията по т. 4.2., комисията може да реши жалбата или сигналът да останат за сведение.

4.6. Когато комисията установи, че следва да се изискат допълнителни документи, произнасянето по жалбата или сигнала се отлага до получаването им и комплектуването на преписката.

4.7. Комисията се произнася с решение по постъпилата жалба или сигнал в тридневен срок.

4.8. Начинът на взимане и обявяване на решенията на ОИК се определя с решение на ЦИК.

1. Постъпилите жалби и сигнали в изборния ден се разглеждат в срок до 1 час от постъпването им в комисията и преди края на изборния ден при спазване на приет от ОИК ред.
2. След изтичане срока на пълномощията на ОИК същата следва да изпрати в ЦИК започналите пред нея, но недовършени административно-наказателни производства, образувани въз основа на подадени сигнали и жалби за нарушения на Изборния кодекс.
3. В ОИК се поддържа електронен регистър на жалбите и сигналите при спазване на Закона за защита на личните данни и съгласно решения на ЦИК относно приемане на образец на електронен публичен регистър на жалбите и сигналите, подадени до комисията, постановените решения по тях и указания за комплектуване на преписките по жалбите срещу решения на ОИК. Регистърът е със следното съдържание:

|  |  |  |  |  |  |
| --- | --- | --- | --- | --- | --- |
| Вх.№ | Жалба /сигнал | Предмет | Решение на ОИК | Решение на ЦИК | Съдебно решение |
| 1 | 2 | 3 | 4 | 5 | 6 |

Решението може да се обжалва пред Централната избирателна комисия до три дни от обявяването му.

**РЕШЕНИЕ №13**

ОИК Борино  определя броя на членовете на секционните избирателни комисии

както следва:

1. 210500001 – първа секция – читалище „Обнова” в с. Борино, ул.”Родопи” №33 /ритуална зала/ - 9 члена;
2. 210500002 - втора секция – Училище „Н. Й. Вапцаров” – 1 ва стая, в с. Борино, ул.”Христо Ботев” №29 - 9 члена;
3. 210500003 – трета секция Училище „Н. Й. Вапцаров” – 4 та стая, в с. Борино, ул.”Христо Ботев” №29 - 9 члена;
4. 210500004 – четвърта секция – Кметството – с. Чала - 7 члена;
5. 210500005 – пета секция – Кметството – с. Ягодина - 7 члена;
6. 210500006 – шеста секция – Кметството – с. Буйново - 7 члена;
7. 210500007 – седма секция – Кметството – с. Кожари - 7 члена

Решението на ОИК подлежи на обжалване пред в тридневен срок от обявяването му, съгласно чл. 88, ал.1 от ИК.

ПРЕДСЕДАТЕЛ: …………………………
/Шенай Караахмед/

ЗАМ. ПРЕДСЕДАТЕЛ:..........................

/Цветка Такова/

ЗАМ. ПРЕДСЕДАТЕЛ:..........................

/Мелек Мисиркова/

ЗА СЕКРЕТАР: …………………………

/Савка Панайотова/

ЧЛЕНОВЕ:

1. Айше Аликузова.......................
2. Асен Чолаков...........................
3. Бисерка Жайгарова..................
4. Костадин Драгнев....................

Неприсъстват:

1.Джемал Кастъ

2.Йорданка Маринска

3.Осман Дъглов